Document ID: 32010D0654

A BIZOTTSÁG HATÁROZATA
(2010. október 27.)
a 2009/852/EK határozatnak az egyes átmeneti intézkedések hatálya alá eső egyes romániai tejfeldolgozó létesítmények jegyzéke tekintetében történő módosításáról
(az értesítés a C(2010) 7258. számú dokumentummal történt)
(EGT-vonatkozású szöveg)
(2010/654/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletre (1) és különösen annak 12. cikke második albekezdésére,
tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (2) és különösen annak 9. cikkére,
mivel:
(1)
A 2009/852/EK bizottsági határozat (3) lehetővé teszi, hogy a 852/2004/EK rendelet II. mellékletének II. fejezetében és a 853/2004/EK rendelet III. melléklete I. szakaszának II. és III. fejezetében, II. szakaszának II. és III. fejezetében, valamint V. szakaszának I. fejezetében megállapított szerkezeti követelményeket az e határozat I. mellékletében felsorolt romániai tejfeldolgozó létesítmények esetében 2011. december 31-ig ne kelljen alkalmazni.
(2)
2010 júliusában a román hatóságok hivatalosan tájékoztatták a Bizottságot arról, hogy a 2009/852/EK határozat hatálybalépése óta az említett határozat I. mellékletében felsorolt létesítmények közül ötöt bezártak, egyet pedig engedélyeztek; az említett határozat II. mellékletében felsorolt létesítmények közül egy leállította a megfelelő és a nem megfelelő tej külön gyártósorokon történő feldolgozását, ezért át kell kerülnie a határozat III. mellékletébe; az említett határozat III. mellékletében felsorolt létesítmények közül öt számára engedélyezték az Európai Unión belüli kereskedelmet, egy létesítményt felvettek a jegyzékbe, egyet pedig bezártak.
(3)
A folyamatban lévő szerkezeti fejlesztéseket figyelembe véve, azoknak megfelelően módosítani kell a 2009/852/EK határozat I-III. mellékletében meghatározott létesítmények jegyzékeit.
(4)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2009/852/EK határozat I-III. mellékletében felsorolt romániai tejfeldolgozó létesítmények (a továbbiakban: létesítmények) jegyzékeinek helyébe az e határozat I-III. mellékletében felsorolt létesítmények jegyzékei lépnek.
2. cikk
Ennek a határozatnak a tagállamok a címzettjei.
Kelt Brüsszelben, 2010. október 27-én.

Labels: 17
7
3
0
18
15